
0 INTRODUCIÓN 

Un pai e o seu filio ían no coche cando, de pronto, o pai perdeu o 
control do vehículo e esnafráronse contra un poste telefónico. O pai 
morreu no acto; o seu filio quedou malferido e levárono ao hospital, 
onde se lie apreciaron lesións importantes que requirían unha urxente 
intervención. Foi chamado o equipo médico de garda e, cando chegou 
á sala de operación a examinar o rapaz oíuse unha voz: “Non podo 
operar este neno: é meu filio!” (Alberdi Alonso, Inés y MartínezTen, Luz. 

1988. Guia Didáctica para una Orientación no Sexista. Madrid: Ministério 
de Educación e Ciência, tirado dos Materiales didácticos para la co- 
educación. <jQi/é es... e/ lenguaje no sexista? de 2003) 

Se tardaches uns intres en comprender esta historia probablemente necesitas 
seguir lendo esta guia. 

A nosa proposta circunscríbese exclusivamente ao eido lingüístico e non vai 
considerar expresións que tenan como problema de orixe unha visión da 
sociedade desacorde coa vocación igualitaria. 

Frases como 


A ministra, vestida de verde escuro ou A encantadora tenista 
(cousificación da muller) 

O director xeral, acompanado da alcaldesa... 

(.xerarquización por razón de sexo) 

Detrás dun gran home hai unha gran muller 
(■secundarización dun dos sexos ) 

van quedar, neste sentido, fóra da consideración deste documento, malia que a 
súa redacción transmita unha visión do mundo moi afastada da nosa. 


1 POR QUE É NECESARIA A LINGUAXE NON SEXISTA? 

a) Para dar visibilidade ao 50% da poboación, sexa cal sexa o sexo que se 
vexa implicado neste proceso de ocultación. É habitual de máis atoparmos 
textos onde determinadas profesións están ligadas invariablemente a un ou 
outro sexo. 


Os médicos e as enfermeiras do CHUS 
(O persoal médico e de enfermaria do CHUS) 

As senoras da limpeza da escola 
(O persoal de limpeza da escola) 

As matronas do hospital 
(O persoal de obstetricia do hospital) 

b) Para solucionar problemas de ambigüidade na comunicación. 

O traballador terá os seguintes dereitos... 

Os homes tenen dous riles... 

Expresións tan habituais como as anteriores non resultan dificultosas para a 
maioria de nós por termos claro o seu contido, por escolarización ou outro tipo 
de razóns. A maior parte da xente incluiría os dous sexos como implicados nos 
enunciados anteditos. Porén, nestoutros casos, o resultado pode ser diferente: 

O home ten 5 litros de sangue no seu corpo 
O home ten unha esperanza media de vida de 76 anos 

Debemos entender que é o ser humano o que ten cinco litros de sangue? É só 
o indivíduo de sexo masculino o que ten esa cantidade de sangue? As mulleres 
tenen menos? Máis? A esperanza de vida dos dous sexos é a mesma? Todas 
estas cuestións están provocadas por un texto mal construído desde un punto 
de vista comunicativo. A mala redacción reside no emprego dun termo que 
recolle nas súas acepcións ‘membro da especie humana’ e ao tempo ‘indivíduo 
de sexo masculino’. 


2 FÓRMULAS PARA FUXIR DA LINGUAXE SEXISTA 

As fórmulas que aqui se propohen son opcións que se ofrecen para evitar, na 
medida do posible, a linguaxe sexista. A pesar de que o uso do masculino 
como xénero non marcado apareza ainda recollido como correcto desde o 
punto de vista gramatical (os alumnos [--> mulleres e homes] da USC van á 
folga), é obvio que contribúe a invisibilizar as mulleres e a súa intervención na 
sociedade. Hoxe tende a considerarse este uso pouco acorde coa visión das 
mulleres como seres con plenas capacidades e neste sentido debe ser evitado. 

Para sermos consecuentes a prol da linguaxe non sexista, pode ser útil: 

• tomar conciencia de que o que dicimos e o que queremos dicir poden 
ser ás veces cousas diferentes; 

• inverter ou substituir os axentes dunha acción. Se o resultado non é 
simétrico, posiblemente estamos ante un acto comunicativo sexista. 


2.1. Xenéricos e colectivos 

É moi útil a utilización de termos xenéricos e colectivos ( políticos —> c/ase 
política ) para evitar a presenza de formas marcadas xenericamente. Outras 
veces, ao que recorremos é a substantivos metonímicos, isto é, citamos por 
medio da actividade, profesión, lugar, época, cargo... en vez de escoller o 
substantivo masculino habitual (director —> dirección ). Malia ser esta unha boa 
estratexia para evitarmos recorrentes terminacións que poden acabar por 

remitir mentalmente a colectivos masculinos, hai que utilizar estes termos de 
xeito consciente e valorar cando é realmente preciso falar de persoas 
enfermas, persoas consumidoras... 

Pódese consultar unha relación de xenéricos e colectivos nos Anexos. 


2.2 Pequenos câmbios na redacción con grandes efectos 

• Utilizando determinantes inclusivos: ao cambiar determinantes 
marcados xenericamente (o/a; un/unha; este/esta) por outros non marcados 
(cada; calquera) 

Ex: O estudante (-» cada estudante) terá un prazo de dous meses para 
formalizar a matrícula 

• Mudando hábitos de redacción (con reestruturacións sintácticas, frases 
de relativo, introducidas por que\ emprego do se como marca impersoal, 
etc) 

Ex: Os lectores desta (-» quen le esta ) revista científica. 

Os representantes (—> quen represente...) 

O demandante (—> se alguén presenta unha demanda) 

As indemnizacións percibidas polos que a solicitaron (—> As 
indemnizacións percibidas por quen as solicitou...) 

Os solicitantes deberán adxuntar (—>Coa solicitude deberase 
adxuntar) 

Os asistentes á reunión propuxeron novas accións 
(—*Propuxéronse novas accións na reunión) 

Coas mesmas ferramentas (as solucións non marcadas presentadas 
enriba quen, cada, persoas...), debemos de evitar a recorrência a 
partículas como “homes”, “todos”, “un”... 

Ex: É difícil que un se afaga que as persoas se afagan...) tan ben en 
tan pouco tempo. 

Todos temos unha opinión sobre iso (-^ Calquera de nós ten unha 
opinión sobre iso). 

Algún dos presentes quere abrir a quenda de preguntas? (-» Alguén 
quere abrir a quenda de preguntas?) 

2.3. As dobres flexións 

En substantivos con forma masculina e feminina, non temos por que 
desestimar a posibilidade de presentar as dúas formas. De feito, as dobres 
flexións poden valorarse positivamente nun texto breve, con aparicións 
espazadas... 

As nais e pais, os xogadores e xogadoras... 


2.3.1. Que elementos se ven afectados polas dobres flexións? 

Polo que respecta ás dobres flexións existen solucións dispares: 

a) Establecer a dobre flexión en todos os elementos da oración: As 
novas alumnas interesadas e os novos alumnos interesados.... 

b) Non efectuar a dobre flexión en máis que un elemento, por economia 
lingüística, na procura da concisión e sinxeleza do texto: As novas alumnas e 
alumnos interesados... 


Daremos preferencia a esta última opción escollendo os substantivos por 
considerarmos que levan a carga evocadora dos nosos enunciados. Ainda así, 
noutros casos pode ser preferible destacar ambos os xéneros noutras clases 
de palabras: 

profesionais cualifiçados e cualificadas, as e os xornalistas... 


2.3.2. Orde de presentación de ambos os xéneros na dobre flexión 

a) Os rapaces e rapazas... manter a orde clásica masculino-feminino. É 
claro que esta opción implica o mantemento do statu quo, e xerarquiza, ao 
presentar como “eterno secundário”, o feminino. 

b) As nais e pais e autor/ra... optar pola orde alfabética, que certos 
organismos consideran plausible. O defecto desta escolla é a súa falta de 
naturalidade aos efectos de creación dun texto. 

c) As mulleres e homes... alterar o costume de preferencia masculina, 
adiantando a mención á muller. É esta unha solución que deberiamos ter en 
conta nos nosos hábitos de expresión. 


A nosa proposta neste âmbito é optarmos por unha solución “de alternancia” 
ao longo do texto, opción aconsellable por ser igualitaria e pouco ríxida: 

As traballadoras e traballadores da empresa... (e máis adiante) os 
traballadores e traballadoras... 

2.3.3. Con que elementos realizaremos a concordância? 

A avoa ou avó, as traballadoras e traballadores... 

Botar man da concordância de proximidade parécenos o medio máis axeitado 
de combater o posible alongamento das secuencias: 

Ex: [Para solucionar frases como]: Os/as autores/ras interesados/das na 
publicación... 

[proponemos-»]: As autoras e autores interesados na publicación... 


2.4. Barra, guión ou arroba 

A recorrência a estoutras estratexias para a representatividade de ambos os 
sexos presenta vários problemas. Malia a súa gran recorrência visual, os 
símbolos poden non resultar recomendables en certos textos 
fundamentalmente narrativos. 


2.4.1. A barra 

Alumna/no 

Símbolo presente na lingua para outros usos (véxase e/ou), que non teria por 
que desestimarse para certas visibilizacións feminino-masculino. 

Nunha segunda instancia, convén sinalar que a súa potência visual se 
confronta a un perigo: acabarmos refrendando o feminino como o “elemento 
apêndice” ou dependente, reducido a unha simple flexión tras da barra. 


Por esta razón, atendendo á forma da palabra, poderían contemplarse 
solucións como as seguintes: 

-secretaria/rio 

pero 

-director/ra. 


2.4.2. A arroba 

Tod@s estades invitad@s... 

Esta grafia (ou outras como o asterico * ou o x) utilízase con certa frecuencia 
para neutralizar a linguaxe sexista, en maior medida canto máis persoal e 
informal é o texto. Hai quen considera que esta grafia non soluciona o 
problema, mentres que hai quen ve nela unha achega novidosa e 
comprometida. Nos documentos institucionais non vén sendo contemplada esta 
solución. 

2.5. Tratamento 

Para referírmonos a alguén, partiremos de que a solución ideal é concordar o 
xénero da forma de tratamento co sexo da persoa a que faga referencia: 

Dona Carme Regueira Branco 

Se a identificación xenérica do destinatário non é posible, sempre podemos 
optar pola barra: 

Dona/ don 

Vellos usos que destacaban un tratamento distinto para a muller segundo o seu 
estado civil, considerados noutrora exemplos de cortesia, deben hoxe 
desestimarse. Aquilo que procuramos é o emprego dunha formulación paralela: 

Sra. e Sr. ou Dona/ don 

Se atendemos á presentación con nome e apelidos, observando o que a miúdo 
acontece no âmbito da linguaxe xornalística, seria recomendable prestar máis 
atención a xeitos de denominación simétricos: 

Wilde - Virgínia Woolf (-^Wilde e Wooifou Oscar Wilde e Virgínia Woolf) 
Sarkozy - Angela Merkel Sarkozy e Merkel ou Nicolas Sarkozy e 
Angela Merkel) 


2.6. Feminización das profesións 

Na sociedade actual, atopamos enxeneiras, arquitectas, arqueólogas, xuízas... 
As mulleres incorporáronse a determinados postos de traballo que antes 
estaban vedados para elas. As máis das veces, non existe ningún problema no 
sistema lingüístico para adaptar o léxico a estes câmbios, como se vén 
observando nas últimas décadas. 

Pagaria, no entanto, a pena prestar atención á diferenza de significado dalgúns 
duais aparentes: muller pública, sarxenta, verduleira... que se corresponden 
cunha visión negativa ou infravalorada. 

Para demostrarmos as motivacións sociais do léxico e a falta de 
arbitrariedade na construción da linguaxe, poden observarse exemplos 
como modisto, que saltando a norma gramatical dos invariables rematados en 
-ista, formou un masculino en -o. O termo resultante designa ademais un 
chanzo de maior prestixio. 

Foi onda a modista para axustar o traxe. 

Rematou por se converter nun modisto reconecido. 

3. TRABALLANDO OS TEXTOS: CONSIDERACIÓNS SOBRE A 
NOSA PROPOSTA 

O que será presentado a seguir pasa por ser unha recolla de consideracións 
desde o Servizo de Normalización Lingüística da USC. Tendo en conta as 
especificidades dos tipos de texto, presentaremos unha ou varias posibilidades 
de escolla con modelos que promovan a reflexión e nivel de implicación de 
quen redacta o texto. 

A primeira consideración que pode facerse é que o formato de calquera tipo de 
texto debe estar destinado a facilitar a súa lectura. Xa que logo, diferentes tipos 
de texto demandarán diferentes solucións. 

O segundo aspecto chave é considerarmos que calquera documento, pero 
principalmente os administrativos e as circulares, cartas xerais..., debería facer 
visible a muller desde o título e primeiros parágrafos. Esta solución, claro é, 
non implica unha invisibilización progresiva co avance do texto. 


3 . 1. Texto normal 

Coa etiqueta “texto normal” estamos a nos referir neste caso a construcións 
narrativas, descritivas e expositivas comúns. 

Para estes textos proponemos ter en conta as opcións que fomos salientando 
ao falarmos das “fórmulas para fuxir da linguaxe sexista” (epígrafe 2). 


3.1.1. Vida universitária 

O propio devir da vida universitária, coas súas necesidades comunicativas, 
produce constantemente textos. Neles, en todos os casos, deberá de aplicarse 
a regra a nivel “macro” da integración: o emprego duns mecanismos que fagan 
posible a reprodución da pluralidade real universitária. 

Igual que nas listaxes de persoal docente deberiamos citar axustando o grao 
profesional ao sexo do citado/a (epígrafe 2.6.): 

Sabela Sampaio - Catedrática de Universidade 

Tamén na formulación de enunciados de avisos, exames e información sobre 
as cualificacións debería visibilizarse a porcentaxe feminina do alumnado e ter 
en conta as saídas a posibles ambigüidades. 

Para colaborar nos experimentos da enquisa, os alumnos da matéria... 
deben presentar o conxunto de exercidos esta semana. —* As alumnas e 
alumnos da matéria... 

No dia proxectado para a vacinación no centro, faltaron moitos alumnos. 

[Este plan de vacinación puido completarse igualmente, xa que podia 
estar dirixido só a mulleres e neste enunciado podemos entender que só 
os rapaces (homes) fallaron.] 


3.2. Outros textos (tradicionais) 

3.2.1. Textos normativos 

Incluímos nesta epígrafe consideracións específicas para textos lexislativos, 
xurídicos, administrativos... que se caracterizan, en xeral, por evitaren unha 
redacción ambigua e por estaren inzados de axentes. 

De acordo con estas particularidades, debería coidarse globalmente que as 
referencias en masculino quedasen reservadas para os casos nos que este 
colectivo é o único destinatário das medidas (ao falarmos da Prestación de 
paternidade, por exemplo). Algo semellante aconteceria no caso do feminino 
(coa Prestación de maternidade, Prestación de riscos durante o embarazo...). 

Consideramos que se poden utilizar as solucións ofrecidas no punto 2 deste 
documento para o “texto normal”. En todo caso, vemos imprescindible asegurar 
a dobre flexión (2.3.) ou a representación inclusiva (2.1.) na primeira mención 
nominal. 


Do reitor ou reitora 
Artigo 84.° 

O reitor ou reitora é a máxima autoridade académica da universidade 
e ten a representación desta. O reitor poderá... 


Débese ter presente que esta última solución non exime en absoluto da posible 
aparición de femininos ou dobres flexións no avance do texto. 


3.2.2. Textos científicos 

Os textos científicos (teses, artigos de revista, etc...) caracterízanse pola 
pretensión de precisión e universalidade. Neles, ademais da sinxeleza 
sintáctica débense evitar posibles ambigüidades. Sendo así, recomendamos un 
especial coidado no emprego de “universais” ou termos “naturalmente” 
inclusivos que poidan carrexar dúbidas ao lector (-»a quen le): 

O home tolera perfectamente a inxesta de 10 a 20 gramos de vitamina C... 
—> O ser humano/as persoas toleran... 

[Se presentamos a primeira opción... é o ser humano o que tolera esa 
cantidade ou só o metabolismo masculino?] 

3.2.3. Formulários (impresos, solicitudes...) 

Un tipo de documento caracterizado pola petición esquemática de información 
podería tomar como recursos útiles 

• a barra / 

• as expresións breves que substitúen os termos marcados. 

Así, por exemplo, nun impreso de matrícula da USC ou nun dos formulários 
que unha estudante que gozou da bolsa ERASMUS debe cubrir para valorar a 
súa experiencia, proporiamos: 

Sr./ Sra. —> Nome 
Nado en... —> Natural de 
Domiciliado en... —> Enderezo 

Identificación do estudante —> Identificación da/o estudante 


3.2.4. Cartelaría 

Os substantivos abstractos, xenéricos ou metonímicos son especialmente 
aproveitables para a cartelaría, pola súa adaptabilidade a distintas realidades. 
Referímonos, máis especificamente, á necesidade de sinalar con eles as 
oficinas ou gabinetes de cargos que, presentando variación masculino- 
feminino, rexistran unha mudanza habitual do axente: 

Vicerreitor de Profesorado —> Vicerreitoría de Profesorado 
Xefe de Servizo de Alumnos —> Xefatura do Servizo do Alumnado 


3.3. Outros textos: os correos electrónicos 

Partimos da consideración, xa consensuada nos inicios do mundo virtual 
(mediante o termo Netigueta ), de que os comportamentos do mundo 
tecnolóxico e, por extensión, a linguaxe, deben ser unha adaptación das regras 
de respecto e comunicación habituais. 

Para os correos electrónicos así como para as cartas (formais, de 
presentación, de agradecemento, de solicitude, de invitación...) seguiranse, no 
que respecta ao saúdo inicial ou tratamento, as consideracións da epígrafe 2.5. 

É claro que no âmbito dos correos electrónicos podemos diferenciar entre: 

a) os que conservan as estruturas formais clásicas (carta...); 

b) outros con estruturas menos fixadas, máis informais. 

Non hai razóns para proscribir, neste último tipo, o emprego da arroba como 
fórmula de inclusión dos dous xéneros. 

ANEXOS 

1. Compilación de solucións segundo os tipos de texto 


Tipos de texto 

Razóns 

Solucións 


Ambiguidade 

Ocultación 

Xenéricos 

Câmbios redacción 

Dobre flexión 

/ 

@ 

Texto “formal” 

• 

• 

X 

X 

X 



Textos legais 

• 

• 

X 

X 

X 



Textos científicos 

• 

• 

X 

X 

X 



Formulários 


• 

X 

X 


X 


Cartelaría 


• 

X 





Novos textos 
(correos-e) 

• 

• 





X 


• = Textos afectados 
X = Solucións prioritárias 


2. Listaxe de xenéricos e colectivos habituais 


Formas xenericamente marcadas 

Solucións 

Home 

A persoa/ o ser humano/ a humanidade 

Os dereitos do home 

Os dereitos do ser humano 

Os adultos 

As persoas adultas/ a idade adulta 

Os brasileiros 

0 pobo do Brasil 

O(s) inmigrantes 

A poboación inmigrante 

O(s) pilotos/ o(s) azafatos 

0 persoal de voo/ de aviación/ os membros da tripulación 

0 senor da limpeza 

0 persoal de limpeza 

A(s) médica(s)/o(s) enfermeiros 

0 persoal médico/ o corpo médico 

Enfermeiro/s 

0 persoal da saúde 

Matrona/s 

0 persoal de obstetrícia 

Encargado(s) 

A persoa encargada 

Alumno 

Alumnado/ estudantado/ estudante 

Funcionário 

Funcionariado 

Profesor 

Profesorado 

Nai/ pai 

Família 

Cliente 

Clientela 

Competidor 

Competência 

Consumidor 

Consumo 

Director 

Dirección 

Accionista 

Accionariado 

Traballador 

Persoal/ cadro de persoal/ persoas contratadas 

Amigo 

Amizades 

Adolescente(s) 

Adolescência 

Vello(s) 

Vellez 

Mozo(s) 

Xuventude/ mocidade 

Vecino(s) 

Vecinanza 

Elector(es) 

Electorado 

Titor(es) 

Titoría 

Consultor(es) 

Consultoria 

Secretario(s) 

Secretaria 

Redactor(es) 

Redacción/ consello de redacción 

N otário (s) 

Notaria 

Ministro 

Ministério 

